CELEX: 52011PC0373
Language: sl
Date: 2011-06-17
Title: Predlog SKLEP EVROPSKEGA PARLAMENTA IN SVETA o uporabi instrumenta prilagodljivosti

|
			
		
		
		52011PC0373
		
			Predlog SKLEP EVROPSKEGA PARLAMENTA IN SVETA o uporabi instrumenta prilagodljivosti /* KOM/2011/0373 konč. */
			
				
		
		
			
			   	OBRAZLOŽITVENI MEMORANDUM
Medinstitucionalni sporazum z dne
17. maja 2006[1]
dovoljuje uporabo instrumenta prilagodljivosti za financiranje jasno
opredeljenih odhodkov, ki jih ni mogoče financirati v okviru zgornjih mej,
ki so na razpolago za enega ali več razdelkov večletnega
finančnega okvira.
V skladu s točko 27
Medinstitucionalnega sporazuma in po proučitvi vseh možnosti za
prerazporeditev odobritev v okviru razdelka 4 Komisija predlaga uporabo
instrumenta prilagodljivosti za financiranje evropske sosedske politike, in
sicer s prekoračitvijo zgornje meje za razdelek 4 za
153,3 milijona EUR.
Obe veji proračunskega organa se morata
zavedati, da je treba sklep objaviti v Uradnem listu Evropske unije pred
objavo splošnega proračuna za leto 2012.
Predlog
SKLEP EVROPSKEGA PARLAMENTA IN SVETA
o uporabi instrumenta prilagodljivosti
EVROPSKI PARLAMENT IN SVET EVROPSKE
UNIJE STA –
ob upoštevanju Medinstitucionalnega sporazuma
z dne 17. maja 2006 med Evropskim parlamentom, Svetom in Komisijo o
proračunski disciplini in dobrem finančnem poslovodenju[2] in zlasti petega odstavka točke 27
Sporazuma,
ob upoštevanju predloga Evropske komisije,
ob upoštevanju dejstva, da se je po
proučitvi vseh možnosti za prerazporeditev odobritev v okviru
razdelka 4 pokazala potreba po uporabi instrumenta prilagodljivosti, da se
dopolnijo sredstva v splošnem proračunu Evropske unije za proračunsko
leto 2012 za financiranje evropske sosedske politike, in sicer s
prekoračitvijo zgornje meje za razdelek 4 za 153,3 milijona EUR –
SPREJELA NASLEDNJI SKLEP: 
Člen 1
Za splošni proračun Evropske unije za
proračunsko leto 2012 se uporabi instrument prilagodljivosti, da se
zagotovi 153,3 milijona EUR odobritev za prevzem obveznosti v razdelku 4.
Ta znesek se uporabi za dopolnitev
proračunskih sredstev v višini 153 343 576 EUR za financiranje
evropske sosedske politike v okviru razdelka 4.
Člen 2
Ta sklep se objavi v Uradnem listu Evropske
unije.
V Bruslju, 
Za Evropski parlament                                  Za
Svet
Predsednik                                                     Predsednik
[1]               UL C 139, 14.6.2006, str. 1.
[2]               UL C 139, 14.6.2006, str. 1.